CELEX: C2005/296/19
Language: sl
Date: 2005-11-26 00:00:00
Title: Zadeva C-290/05: Predlog za sprejem predhodne odločbe na podlagi sklepa Hajdú-Bihar Megyei Bíróság z dne  3. marca 2005  v zadevi Ákos Nádasdi proti Vám- és Pénzügyőrség Észak-Alföldi Regionális Parancsnoksága

26.11.2005   
            
            
               SL
            
            
               Uradni list Evropske unije
            
            
               C 296/10
            
         Predlog za sprejem predhodne odločbe na podlagi sklepa Hajdú-Bihar Megyei Bíróság z dne 3. marca 2005 v zadevi Ákos Nádasdi proti Vám- és Pénzügyőrség Észak-Alföldi Regionális Parancsnoksága
   (Zadeva C-290/05)
   (2005/C 296/19)
   Jezik postopka: madžarščina
   Hajdú-Bihar Megyei Bíróság je s sklepom z dne 3. marca 2005 v zadevi Ákos Nádasdi proti Vám- és Pénzügyőrség Észak-Alföldi Regionális Parancsnoksága, ki ga je sodno tajništvo prejelo dne 19. juilja 2005, Sodišču Evropskih skupnosti predložil predlog za sprejem predhodne odločbe.
   Hajdú-Bihar Megyei Bíróság predlaga Sodišču, naj odloči o naslednjih vprašanjih:
   
               1.
            
            
               Ali lahko države članice, ne glede na člen 90(1) ES, ohranijo v veljavi davek na rabljena vozila iz drugih držav članic, kadar ta davek sploh ne upošteva vrednosti vozila in njegovo višino določa izključno na podlagi tehničnih lastnosti vozila (vrsta motorja, delovna prostornina) in okoljevarstvene klasifikacije?
            
         
               2.
            
            
               V primeru pritrdilnega odgovora na prvo vprašanje: ali je zakon št. CX/2003 o davku na motorna vozila, ki se nanaša na uvožena rabljena vozila in je bil uporabljen v tem postopku, v skladu s členom 90(1) ES, čeprav se za vozila, ki so bila na Madžarskem v prometu že pred začetkom veljavnosti zadevnega zakona, davek na motorna vozila ne bi smel zaračunati?